Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tilanne Israelin pohjois- ja etelärajoilla on kiristynyt -
nyt vuorokauden aikana.
Israel otti käyttöön lisää ohjuspuolustuspattereita -
mm. Tel Avivin alueella.
Israelin presidentti Rivlin Ranskan presidentti Macronille: -
Libanon on vastuussa kaikesta toiminnasta alueellaan, -
myös Iranin välikäden Hizbollahin toimista.
Yhdysvallat on lähettänyt viime päivien aikana lisäjoukkoja Syyriaan -
turvaamaan joukkojensa vetäytymistä.
Joukkojen on määrä vetäytyä lähiaikoina.
Tilanne Israelin pohjois- ja etelä- rajoilla kiristyi vuorokauden aikana.
Israel otti käyttöön lisää Iron Dome -ohjuspuolustuspattereita -
mm. Tel Avivin alueella.
Islamistinen Hamas-järjestö oli edellä ilmoittanut -
Qatarin Gazan-lähettiläälle, -
ettei se ota vastaan kolmatta avustuserää, -
jolla pyritään lievittämään Gazan humanitaarista hätää.
Israelin turvallisuuskabinetti oli jo antanut luvan avustuksen siirrolle.
Hamasin varajohtaja tri al-Hayyah ilmoitti lehdistötiedotteessaan: -
"Hamas perustelee päätöstään sillä, että Israel esti rahojen tulon Gazaan -
useaan otteeseen viime viikkojen aikana -
tavoitteenaan kiristää palestiinalaisten vastarintaa -
ja käyttää Gazan humanitaarista tilaa vaaliaseena." Lisäksi hän alleviivasi, -
etteivät palestiinalaiset suostu Israelin viranomaisten kiristettäviksi.
Torjuimme Qatarin kolmannen avustuserän, -
koska miehittäjä jahkailee sopimuksiin sitoutumisessa.
Pidämme Israelia vastuussa jahkailusta ja kiristyksestä.
Kansamme, Gaza ja nämä sopimukset eivät suostu kiristyksen kohteeksi -
sionistien sisäisessä vaaliprosessissa.
Israelin puolustusvoimien tiedottaja Avichai Ardaee, -
joka vastaa arabiankielisestä tiedotuksesta, -
sanoi sosiaalisen median tilillään Gazan asukkaille: -
"Israel on viime viikkoina pannut merkille, -
että Islamilainen jihad pyrkii heikentä- mään Gazan turvallisuustilannetta.
Viimeaikaiset tapaukset rajalla todistavat siitä.
Tämä huolestuttava toiminta vaarantaa turvallisuuden -
ja Gazan siviilien olojen parantamisyritykset."
Ardaee lisäsi, että Islamilainen jihad asettaa Gazan asukkaat vaaraan.
Hän sanoi: "On selvää, kenen pussiin Islamilainen jihad pelaa.
Ainoa kysymys on, onnistuuko se vetämään teidät mukaan väkivaltaan."
Israelin puolustusviranomaiset ovat arvioineet, -
yrittääkö Iranin tukema, Hamasin lähiliittolainen Islamilainen jihad -
hyökätä Israelin sotilaiden kimppuun Israelin―Gazan rajalla, -
koska Hamas torjui Qatarin raha-avustuksen.
Arvionsa seurauksena Israelin puolustusvoimat -
alkoi vahvistaa joukkoja tänä aamuna.
Pariisissa vieraileva Israelin presidentti Rivlin -
sanoi Ranskan presidentti Macronille, että Libanon on vastuussa -
kaikesta toiminnasta alueellaan, myös Hizbollahin toimista.
Johtajat keskustelivat tapaamisessaan Élysée-palatsissa -
mm. Iranin läsnäolosta Libanonissa ja Israelin-vastaisista toimista -
välikätensä Hizbollahin kautta.
Keskustelimme Iranista.
Toistan tässä, että mielestämme meidän täytyy jatkaa dialogia -
voidaksemme kontrolloida Iranin ballistista toimintaa.
Iranin ydinohjelmasta pitää tulla läpinäkyvämpi.
Tarvitaan dialogia Iranin alueellisten pyrkimysten hillitsemiseksi.
Ilmaisin presidentti Rivlinille täyden tukemme näissä asioissa.
Rivlin sanoi Macronille: "Jos Israelia uhataan Libanonista, -
Israel ei katso toimettomana sivusta.
Libanon kantaa täyden vastuun kaikista Hizbollahin toimista."
Israel ei voi hyväksyä, eikä se milloinkaan tule hyväksymään -
tarkkuusohjuksia, joilla on yksi ainoa kohde: -
Israelin kansalaiset.
Jos meitä uhataan Libanonista, emme pysy vaiti.
Libanon vastaa kaikesta alueellaan, myös Hizbollahin toiminnasta.
Rivlin muistutti, että Lähi-idän tapahtumat leviävät muuallekin.
"Kun radikaalit äärivoimat uhkaavat Lähi-itää, -
ne uhkaavat myös Eurooppaa ja koko vapaata maailmaa.
Valitettavasti terrori-iskut Ranskassa osoittavat, ettei uhka ole enää -
teoreettinen vaan todellinen. Ranskan ja Israelin armeijoiden yhteistyö -
vahvistaa molempia terrorisminvastaisessa taistelussa -
ja vakauden säilyttämisessä."
Sitten Keski-Iraniin Isfahaniin: Iranin armeija käynnisti suurharjoituksen, -
joka Iranin maavoimien komentajan mukaan tähtää -
valmistautumiseen mahdollisen ulkomaisen hyökkäyksen varalta.
Vihollisen kannattaa muistaa, että Iranin sotavoima on islamin voima.
Sen kannattaa miettiä kaksi kertaa, ennen kuin hyökkää Iraniin.
Se voi aloittaa sodan mutta ei lopeta sitä.
Teemme siitä selvää kaikissa maastoissa ja keleissä.
Vuosittainen harjoitus, "Velayat-voima 2019", -
on Iranin median mukaan tähdätty armeijan reserviyksiköiden -
taisteluvalmiuden ja nopean reagoinnin varmistamiseen -
vieraan vallan hyökkäyksen varalta.
USA on ryhtynyt toimenpiteisiin -
kahta Iranin tukemaa asejoukkoa ja kahta lentoyhtiötä vastaan.
USA:n mukaan ne osallistuvat aseiden salakuljettamiseen Iranista Syyriaan.
USA:n valtiovarainministeriö: "Tahoilla on yhteyksiä iranilaiseen Mahan Airiin-
ja kaartin Quds-erikoisjoukkoihin. Molemmat ovat jo mustalla listalla."
Pakotteet astuivat voimaan viime yönä.
Uutinen Syyriasta, jonne Yhdysvallat on lähettänyt lisäjoukkoja -
turvaamaan sotilaidensa vetäytymistä. Joukot on määrä kotiuttaa lähiaikoina.
Raportit eivät kertoneet, minne lisäjoukot lähetettiin, -
mutta puolustuslähde USA:sta vahvisti TV7:lle, että lisäjoukkoja tarvitaan -
takaamaan turvallinen ja hyvässä järjestyksessä etenevä vetäytyminen.
Viranomainen oli vaitonainen operationaalisista toimista.
USA:n armeija ei tuoreeltaan vastannut TV7:n kommenttipyyntöön.
Kiitos seurasta! Meitä voi katsoa myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Lisää ajantasaista tietoa YouTubessa ja Facebookissa: TV7 Israel News.
Rukoilkaa rauhaa Israelille ja Jerusalemille!
Siunausta iltaan. Shabat shalom!
Olen Jonathan Hessen. Maanantaihin!
Suomennos: Marianne Tenetz